HNK u Osijeku: FIGAROV PIR
2024-04-12 19:00 - 21:00, 2024-04-13 19:00 - 21:30 (Europe/Zagreb) | HNK u Osijeku, Županijska 9, Osijek, Slavonija, 31000, Croatia (Local Name: Hrvatska)
Komična opera prvo čuda od djeteta, a zatim i glazbenoga genija, W. A. Mozarta, Figarov pir, temelji se na dramskom predlošku Pierrea Augustina Beaumarchaisa, bivšeg urarskog šegrta koji se baš komedijom Ludi dan ili Figarov pir (1784.) opasno zamjerio francuskome kralju Luju XVI. i zapravo najavio požar Francuske revolucije. Desetak godina kasnije, jedan od najuspješnijih libretista tog vremena, bivši svećenik, pustolov i pjesnik, Lorenzo da Ponte, piše libreto temeljen na Beaumarchaisovoj satiri na račun plemstva, potku na kojoj će veliki Mozart istkati glazbeno savršenstvo. Nastaje tako jedna od najpoznatijih komičnih opera svih vremena, Figarov pir, čija je bečka praizvedba 1. svibnja 1786. polučila tek osrednji uspjeh. Tek praška premijera u prosincu iste godine Mozartu donosi zaslužene ovacije te novu narudžbu koja će uroditi majstorstvom Don Giovannija. Ovu gorko-slatku, mozartovski prpošnu satiru na račun plemstva koja tematizira i teme poput dosade u prvim godinama braka, izdaju povjerenja i ženskog samoodređenja će u studenom na kazališne daske premijerno postaviti uvijek besprijekoran Krešimir Dolenčić.

Dragon of Hysteria Petre Brnardić u Medijateci galerije Flora. izložba i radionica
2024-04-12 19:00 - 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe Dragon of Hysteria koje će se održati u nedjelju 14. travnja u 20 sati.
Izložba se realizira u sklopu Godišnjeg programa Medijateke Flora i može pogledati do 23.. travnja svaki dan od 10 do 13 sati i od 17 do 20 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com
Petra Brnardić će u subotu 13.travnja u Florinu domu voditi radionicu Dragon of Hysteria od 11 do 14 sati. Ukoliko ste zainteresirani za razgovor s umjetnicom i sukreiranje umjetničkog rada molimo javiti se na petra.brnardic@gmail.com
O izložbi Petra Brnardić navodi:
Ovim postavom opisujem najstigmatiziraniji mentalni poremećaj na planetu: emocionalno nestabilni poremećaj ličnosti. Odlikuje se nejasnom slikom o sebi i kameleonštinom, nestabilnim i intenzivnim interpersonalnim odnosima, velikim amplitudama u raspoloženju (od euforije do depresije i natrag brzinom munje), samodestruktivnošću i impulzivnošću (opijanje i drogiranje, brza vožnja, samoranjavanje, shopingoholičarstvo).
Mnogo se bavimo rasizmom, mizoginijom, homofobijom, ksenofobijom, no aktivno izbjegavamo govoriti o svom zazoru od fizičkih i osobito psihičkih aberacija, a potonje su često demonizirane i preuveličano, predramatično prikazane u filmovima i pop-kulturi.
Borderline je drugo naličje narcizma, crne kuge suvremenog društva, onaj fragilni, tužni i neshvaćeni fantom koji osjeća previše i preintenzivno u svijetu gdje je imperativ biti gramziva santa leda. Borderline se odlikuje i fragmentiranim sebstvom i vrlo je sličan simptomu višestrukih ličnosti, pa ga predstavljam kroz neonski šarenu lepezu svojih fluidnih identiteta u vječnoj preobrazbi. Poigravam se drukčijošću tako što ispitujem i istražujem različite,
multiplicirane identitete koji su viskozni, metamorfoidni, i shvatila sam da sam queer, tj. ono Drugo, radikalno različito, izmješteno, začudno, pretjerano, teatralno, histerično, pomaknuto, nenormativno i ludičko…
/iz artist statementa autorice /

GSK Kerempuh: OŽALOŠĆENA PORODICA
2024-04-12 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Branislav Nušić
Redatelj: Ivan Plazibat
Jedan od najvećih srpskih komediografa Branislav Nušić u „Ožalošćenoj porodici“ vrlo precizno raslojava nezaustavljivu pohlepu okupljenih oko smrti bogatog (bližeg ili daljeg) rođaka, a prividno žaljenje za pokojnikom ubrzo se raskrinkava kao paravan za bespoštednu borbu za njegovo nasljeđe.
Lakoća u proizvodnji laži unutar Nušićeve porodice s ciljem akumuliranja još imovine, moći i statusa, funkcionira kao nezaustavljivi motor koji svakim novim okretajem sve više ogoljava uglađeni zvjerinjak.
Nušićeva oštrica kojom zasijeca u duboke slojeve društvenog tkiva ne gubi na svojoj britkosti te uvijek iznova dokazuje njegovu sposobnost vještog mapiranja ljudskih patologija koje nadrastaju kako prostorne tako i vremenske okvire.
Sve dok svjedočimo brojnim skakanjima za vrat, kao i zabijenim noževima u leđa, Nušića možemo shvaćati dijagnostičarem s nepovoljnom dijagnozom – stanje je ostalo nepromijenjeno.
Dramaturginja: Nikolina Rafaj
Scenografkinja: Paola Lugarić
Kostimografkinja: Petra Pavičić
Suradnik za scenski pokret: Damir Klemenić
Skladateljica: Tamara Obrovac
Suradnik za scenski govor: dr. Dejan Sredojević
Oblikovateljica svjetla: Vesna Kolarec
Fotografkinja: Jelena Janković
Inspicijentica: Ena Subotić

Skladbe:
Balkanski narodnjak, Zora očajnika i Kraj,
snimljene u suradnji s glazbenicima: Mirsad Dalipi – udaraljke, bubnjevi, Antonio Vrbički – harmonika, Jurica Rukljić – tuba
Tonski snimatelj: Mario Rašić (Unison studio)

Igraju:
Agaton Arsić – Hrvoje Kečkeš
Tanasije Purić – Marko Makovičić
Proka Purić – Matija Šakoronja
Trifun Spasić – Luka Petrušić
Mića Stanimirović – Filip Detelić
Dr Petrović – Vilim Matula
Simka – Branka Trlin
Vida – Linda Begonja
Gina – Mia Anočić – Valentić / Mirela Videk Hranjec
Sarka – Anita Matić Delić
Danica – Josipa Anković

LUFTANJE SCENE RIBNJAK
2024-04-12 20:00 - 22:00 | Scena Ribnjak, Park Ribnjak 1, Zagreb, 10000, Croatia (Local Name: Hrvatska)
LUFTANJE REZIDENATA
glazbeno-scenski performans rezidenata

KONCERT OGŠ Ivana Zajca
2024-04-13 11:00 - 12:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
MATINEJA U ŠLAPAMA
Jutarnja matineja za sve pospanke i pospance u subotu, 13.4. dovodi u Centar mladih Ribnjak OGŠ Ivana Zajca koji će održati koncert.
Ulaz: besplatan

ATELJE NA RIBNJAKU
2024-04-13 16:00 - 18:00, 2024-04-20 16:00 - 18:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Dobro došli na tematske likovne radionice Ateljea na Ribnjaku!
Slikat ćemo i oslikavati zanimljive uporabne predmete raznim likovnim tehnikama.

Omiljene tematske art-radionice (crtanje, slikanje, kolaž, oslikavanje uporabnih predmeta i nakita). Ponesite doma unikatne radove!

Detalji radionice:
Termini: svake subote
Trajanje: 2 h
Vrijeme: 16.00 sati
Lokacija: Centar mladih Ribnjak, Park Ribnjak 1
Cijena: 50 eura / 4 dolaska
Drop-in radionica: 15 eura
E-mail: davorka.androic@gmail.com

GSK Kerempuh: JA OD JUTRA NISAM STAO
2024-04-13 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autorica: Una Vizek
Redateljica: Nana Šojlev
Una Vizek progovara o rodnoj problematici, ali uz bitan sadržajni zaokret – stereotipizirane muške i ženske rodne uloge obrću se na duhovit, apsurdan i nekonvencionalan način, dok uvriježeni klišeji o dinamici muško-ženskih odnosa podliježu satiričkoj oštrici.
U ozračju ženske dominacije i muške submisivnosti, bezimeni muškarci, svedeni tek na brojeve, vrte se u zatvorenim, cikličkim dijalozima i situacijama u okviru opuštenog netipičnog muškog druženja gdje propitkuju svoj položaj u intimnim vezama i na širem društvenom planu, a pritom čeznu za promjenama i afirmacijom. Poigravajući se s predrasudama i društvenim očekivanjima, Ja od jutra nisam stao Une Vizek pitkim se i nepretencioznim izrazom dotiče neprijeporno aktualnih rodnih pitanja.
Dramaturginja: Dora Delbianco
Asistentica dramaturginje: Dina Vukelić
Kostimografkinja i scenografkinja: Valentina Crnković
Skladatelj i glazbeni suradnik: Milorad Stranić
Oblikovatelj svjetla: Aleksandar Mondecar
„Chef“ savjetnik: Tomislav Škunca
Inspicijentica: Mirela Tihava
Igraju:
Jedinica – Jerko Marčić
Dvojka – Marko Makovičić
Trojka – Ozren Opačić
Četvorka – Hrvoje Kečkeš
Prva – Ornela Vištica
Susjeda – Linda Begonja

MIRO GAVRAN: NA KAVICI U PODNE, komedija
2024-04-13 20:00 - 21:30 | Koncertna dvorana Vatroslav Lisinski, Trg Stjepana Radića 4, Zagreb, 10000, Croatia (Local Name: Hrvatska)
Tko ne voli okus prve jutarnje kave? Ako i ne volite ovaj mnogima omiljen jutarnji napitak, našu ćete kavicu zavoljeti. „Na Kavici u podne“ iznimno je topla kazališna predstava koja donosi priču o majci i sinu čije životne situacije pratimo kroz razgovore uz kavicu, a popraćeni su duhovitim komentarima. Kad im život zakuca, oni se kucnu (no ne kavicom nego travaricom). Usponi i padovi, suze i smijeh, a sve uz toplu šalicu mnogima omiljenog jutarnjeg napitka – kave.

Glume: Mladena Gavran, Vedran Komerički
Autor i redatelj: Miro Gavran
Dramaturginja: Dina Vukelić
Izbor scenografije: Jakov Gavran
Izbor kostima: Đurđa Janeš
Oblikovatelj svjetla: Mario Vnučec
Oblikovatelj tona: Neven Zebić
Izvršna producentica: Antonia Furjan

Pojedinačna cijena ulaznice: 12 eura
Skupna prodaja (najmanje 20 osoba): 8 eura (rezervirati na antonia.furjan@teatar-gavran.hr)
Umirovljenici, učenici, studenti: 8 eura

Ulaznice je moguće kupiti na ulaznice.hr ili na blagajni Koncertne dvorane „Vatroslav Lisinski“.

TONČEK I BARBARA, predstava za djecu
2024-04-14 11:00 - 12:00 | Scena Ribnjak, Park Ribnjak 1, Zagreb, 10000, Croatia (Local Name: Hrvatska)
LUFTANJE NA SCENI RIBNJAK
mjesec popusta i razmjene znanja na nezavisnoj sceni
promotivna cijena predstave: 4 eura
Tonček voli gađati vrapce. Barbara obožava životinje. Tonček voli skakati po lokvama. Barbara se ne voli prljati. Barbara ne zna razgovarati sa žabama. Tonček ne zna plesati ples iz Fortnitea. Barbara se boji mraka. Tonček ne voli biti jedino dijete u selu. Barbara ne voli selo. A kad se Barbari izgubi maca u tim Zlomislićima u kojima joj se ništa ne sviđa, naletjet će na Tončeka i oni će jedno drugo poučavati kako se: penje po drvetu, dopisuje na mobitel, preskače potok, voli životinje. I, najvažnije, kako ne zlostavljati druge.
Uzrast: 3+
Igraju: Anica Kontić i Ivan Simon/Matej Đurđević
Tekst: Kristina Kegljen i Sara Stanić
Redateljica: Nika Bokić
Dizajn: Žena Iza Zavjese

GSK Kerempuh: KAKO DRUGA POLOVICA VOLI
2024-04-14 20:00 - 22:25 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Alan Ayckbourn
U prijevodu i lokalizaciji Damira Munitića
Redatelj: Filip Detelić
U suvremenom vodvilju, u brzom ritmu i uz upečatljive karaktere, pred vama će se odviti nevjerojatan niz komičnih obrata i situacija koje će naše junake voditi u sve dublji kaos iz kojeg će uzalud pokušati izvući živu glavu, propadajući sve dublje u živo blato svojih ljubavnih odabira.
Naša tri para žive u gotovo identičnim stanovima, što je Ayckbourn iskoristio za specifično poigravanje scenskim prostorom. Postavlja se pitanje koliko smo uopće originalni i neponovljivi ili živimo u strogo utabanim stazama, vrteći se u krug kao zamorci noću u svojim sumornim kavezima.
Ova priča koja je osvajala publiku gdje god da je igrana, propituje čvrsto zadane društvene norme malograđanskih okvira te njima suprotstavljenu ljubavničku vatru. Mogu li strast i želja opstati u rutini predvidive svakodnevice? Odgovor je da mogu, ali ne nužno prema vlastitom partneru…
Scenograf: Matija Blašković
Kostimografkinja: Vedrana Rapić
Autor glazbe: Mario Mirković
Oblikovatelj svjetla: Aleksandar Mondecar
Inspicijentica: Ena Subotić
Fotografije: Luka Dubroja
Igraju:
Dobroslav Skrbnik – Filip Detelić
Divna Skrbnik – Nataša Kopeč
Vjeko Šubić – Marko Hergešić
Milica Plazilet – Josipa Anković
Ljudevit Plazilet – Matija Šakoronja
Tereza Šubić – Mia Anočić – Valentić / Ana Maras Harmander

Davor Sanvincenti, multimedijska instalacija “oko spava, uho diše”
2024-04-16 16:00 - 20:00 | KONTEJNER, Odranska 1/1, Zagreb, 10000, Croatia (Local Name: Hrvatska)
KONTEJNER, Odranska 1/1, Zagreb
Davor Sanvincenti: oko spava, uho diše
16.4. – 30.4.2024
Oko spava, uho diše multimedijska je instalacija Davora Sanvincentija koja polazi od terenskih zvučnih zapisa životinjskih staništa. Rad je proizišao iz kompleksnijeg višegodišnjeg projekta koji je obuhvaćao umjetničko i tehnološko istraživanje te inženjerski rad, realizirano u suradnji s inženjerom elektroakustike Miodragom Gladovićem. Sanvincenti i Gladović izradili su takozvanu zvučnu zamku kako bi mogli bilježiti zvukove životinjskog svijeta noću, približiti ljudskom uhu i oku trenutke u kojima životinjsko carstvo živi slobodno, lišeno ljudske prisutnosti.
Zvučna zamka omogućila je približavanje spektru koji nam je nepoznat; ulazak u intimu zvukovlja divljih bića i njihove akustičke okoline na mikrolokacijama nacionalnih parkova Risnjak (Hrvatska) i Peneda – Gerês (Portugal). Snimke također daju značajan doprinos procjeni bioraznolikosti navedenih područja u odnosu na antropogenu buku i zvučno onečišćenje, što ih čini vrijednom arhivskom građom i za buduće generacije. Iz prikupljenog materijala, Sanvincenti stvara više kanalnu audiovizualnu instalaciju kojom posjetitelja stavlja u stanje neizvjesnosti koje provocira napetost slušnog aparata te mijenja način slušanja i našu auditivnu percepciju, istovremeno stvarajući suosjećanje prema prirodi i životinjskom svijetu.
Izazivajući tenziju uha, ali i uma, autor nudi šire razumijevanje slušnog aparata: osim organa koji nam fizički prenosi zvučne valove, slušni aparat je cijelo ljudsko tijelo, a ponajprije mozak, stanje svijesti i napetost uma. Uho je osjetilo noći i iznad svega onog najosjetljivijeg što postoji: podzemne noći, zatvorene noći, noći dubine, noći smrti. Napetost senzibilizira naše biće, dovodeći ga do krajnje osjetljivosti. Takve osjetljive korespondencije se u ovom slučaju pojavljuju na psihičkim vrhovima različitih osjetila. Spoznajemo to dok u najmračnijoj noći iščekujemo dan. U tim trenucima napeto uho pokušava vidjeti. Nasuprot pribranog uha, napeto uho traži nešto izvan samog zvuka. Vizualne slike napetog uha vode maštu onkraj tišine, tumačeći osjete. Slike se doživljavaju u samom činu napete imaginacije.
Baveći se filozofijom zvuka i psihoakustikom, Sanvincenti se u mnogočemu oslanja na djelovanje skladateljice i umjetnice Maryanne Amacher, od koje i preuzima naslov instalacije, ali i na djelovanje drugih pionira_ki teorija i razumijevanja slušanja.
Oko spava, uho diše zahtijeva intiman postav koji omogućuje potrebnu posvećenost posjetitelja zbog čega neće biti službenog otvorenja izložbe. Posjetitelji su pozvani doživjeti rad u vlastitoj samoći, u razdoblju od 16. do 30. travnja u radno vrijeme KONTEJNER-a.
Davor Sanvincenti (1979.) je multimedijalni umjetnik čije se područje djelovanja nalazi u fenomenologiji audiovizualnog i antropologiji vizualne kulture. Djeluje u medijima filma i videa, fotografije, fizičke svjetlosne i zvučne instalacije te audiovizualnog performansa. U svojim se radovima bavi konceptom iluzije, istražujući moguće granice ljudske percepcije te konstrukcije iskustva. Izlagao je na brojnim međunarodnim izložbama i festivalima kao što su Device_art (Montreal), Biennale des Imaginaires Numériques (Aix-en-Provence), 28. Muzički Biennale Zagreb, International Film Festival Rotterdam, Edinburgh International Film Festival, Ann Arbor Film Festival (SAD), Curtas Vila do Conde (Portugal), EXiS International Film Festival Seul, Imagine Science Film Festival – New York. Dobitnik je mnogih nagrada te je sudjelovao na umjetničkim rezidencijama u SAD-u, Francuskoj, Nizozemskoj, Portugalu, Mađarskoj i Litvi.
Produkcija i organizacija: KONTEJNER
Kustosica: Davorka Begović
Razvoj tehnologije i programiranje: Miodrag Gladović
Tehnička realizacija: Jakov Habjan, Andrija Santro
Dizajn: kuna zlatica
Marketing i komunikacije: Jadrana Ćurković, Inesa Antić
Hvala: LIFE Lynx
Program je sufinanciran sredstvima Gradskog ureda za kulturu Grada Zagreba i Ministarstva kulture i medija RH.
Istraživački dio projekta realiziran je u sklopu projekta Arc-hive, a dio snimaka korištenih u radu u sklopu rezidencijalnog programa European Media Art Platform u gnrationu (Portugal), uz potporu potprograma Kultura Kreativne Europe Europske unije.

Book Club: Marie Aubert, "Odrasli ljudi"
2024-04-16 19:00 - 20:30
Frakturin Book Club i u travnju nastavlja sa svojim čitateljskim susretima.
Jednom mjesečno u prostorima Knjižare Fraktura (Ulica kneza Mislava 17, Zagreb) uz čaj, sok ili čašu vina, uz vodstvo Kristine i Lucije, razgovarat ćemo o knjigama sjajnih autorica i autora koje proučavaju teme teme poput seksualnosti, klase, ekologije, feminizma, LGBTQ+ teme i brojne druge. Trajanje je predviđeno na sat i pol vremena.
U utorak 16. travnja 2024. u 19 sati razgovaramo o romanu Odrasli ljudi (Naklada Ljevak, 2021.) norveške spisateljice Marie Aubert.Dob: 20-40 godina
Prijava je obavezna na: promocije@fraktura.hr
Pridruži se!

GSK Kerempuh: ŠKRTAC
2024-04-16 20:00 - 22:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: J.B.P. Molière
Autor adaptacije: Tomislav Zajec
Redateljica: Dora Ruždjak Podolski
Kerempuhov Škrtac u režiji Dore Ruždjak Podolski i adaptaciji Tomislava Zajeca svjestan je istovremeno i Molièreovog komediografskog umijeća, ali i vremena u kojem ova inscenacija nastaje, te ga neprestano otvara našoj suvremenosti. Koketirajući s elementima pop kulture, stihovima dobro nam poznatim s estrade, još se dodatno naglašava situacijska komika, ali i činjenica da Molièreove likove pokreću iste strasti kao i naše suvremenike.
Spominjanjem Shakespeara, Camusa, Krleže i korištenjem drugih referentnih točki izvandramske zbilje autori predstave upravo nas upućuju na to da Molièrovo ime pripada nizu bardova koji su bespoštedno kritizirali ljudsku narav, ali i da je vrijeme Molièrovih komedija bezvremensko odnosno da ono postoji upravo u onom vremenu u kojem se njegovi komadi igraju i može se ponavljati u beskonačnost.
Scenograf: Stefano Katunar
Kostimografkinja: Barbara Bourek
Autor glazbe: Stanislav Kovačić
Oblikovatelj svjetla: Miljenko Bengez
Asistentica kostimografkinje: Karmen Polović
Inspicijentica: Ena Subotić
Koordinatorica u pripremi predstave: Jasna Rešić
Igraju:
Harpagon – Hrvoje Kečkeš
Cléante – Josip Brakus
Élise – Mirela Videk Hranjec
Valère – Filip Detelić
Mariane – Iskra Jirsak
Anselme – Vedran Mlikota / Dražen Čuček
Frosine – Linda Begonja
Jacques – Borko Perić
La Flèche – Luka Petrušić
Sudski istražitelj – Damir Poljičak
La Merluche, Simon, Sudski pisar – Karlo Mlinar

Udri brigu na heklanje
2024-04-17 18:00 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Pridružite se nam se srijedom na radionici kukičanja i dopustite heklanju da bude vaša terapija i putovanje kroz vrijeme, oživljavajući sjećanja na naše korijene i pružajući nam trenutke unutarnjeg mira i harmonije. Uz to, slušamo stare ploče i audio knjige!
Osim što nas vraća u prošlost, heklanje je i svojevrsna terapija koncem, oaza mira u svijetu užurbanosti. Kroz ovu aktivnost, um se usredotočuje na stvaranje, isključujući brige i stres. Opuštajući ritam kukičanja djeluje kao meditacija, umirujući um i oslobađa napetost.
Prijave na radionicu: marina.curkovic@cmr.hr

GSK Kerempuh: RASPAD SISTEMA
2024-04-17 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori: H. Shields / J. Sayer / H. Lewis
Redatelj: Borko Perić
U formi teatra u teatru, priča prati dramski ansambl koji po prvi put pred publikom izvodi svoj novi komad, ozbiljan krimić po uzoru na Agathu Christie i njezinu „Mišolovku“, no od samog početka izvedbe počinju se nizati svi mogući problemi s kojima se glumci na sceni mogu susresti. Kao u slavnom Murphyjevom zakonu, sve što može poći po zlu, definitivno polazi i publici je sasvim jasno da je ponor u opću katastrofu neizbježan. Ipak, glumci uporno nastoje održati iluziju i nastaviti s predstavom do samog kraja… Mnogi se slažu kako se radi o jednoj od glumački i tehnički najzahtjevnijih predstava postavljenih na domaćoj sceni.
Koliko je raskošan u dijalogu, ovaj tekst sadrži bogatstvo neverbalne komike te brojne mogućnosti za glumačke bravure, elemente stand-upa, ironije i autoironije te posvete Buster Keatonu i njegovoj slapstick komediji. Kao takav predstavlja izvrstan poligon za sav humorni i kreativni potencijal sjajnog Kerempuhovog ansambla.
Prevoditelj: Matija Vasić
Scenograf: Branko Lepen
Kostimografkinja: Vedrana Rapić
Autor glazbe: Robert Homen
Koregorafkinja: Tihana Strmečki
Asistent redatelja: Aleksandar Švabić
Inspicijentica: Ena Subotić

Igraju:
Ana Maras Harmander
Hrvoje Kečkeš
Marko Makovičić / Luka Petrušić
Damir Poljičak
Matija Šakoronja
Iskra Jirsak
Josip Brakus
Nikša Butijer / Domagoj Ivanković

Konferencija "Europska filantropija za pravednu trostruku tranziciju"
2024-04-18 14:00 - 20:00
Zaklada “Kultura nova” i mreža Philea organiziraju u Zagrebu konferenciju o europskoj filantropiji i pravednoj trostrukoj tranziciji u umjetnosti i kulturi.
Po prvi puta u Zagrebu će se okupiti neke od najutjecajnijih i najznačajnijih europskih zaklada koje podržavaju umjetnost i kulturu te predstaviti svoj angažman u osnaživanju njihove ekološke održivosti, društvene pravednosti i digitalne prilagodljivosti.
Upoznajte vodeće europske stručnjake iz filantropije i umjetnosti koji će predstaviti najnovije trendove i inovacije u trostrukoj tranziciji.
Zaklada “Kultura nova” u suradnji s Philea Forumom financijera za umjetnosti i kulturu organizira konferenciju “Europska filantropija za pravednu trostruku tranziciju” koja će se održati u četvrtak, 18. travnja 2024. od 14.30 do 19.30 sati u Oris Kući arhitekture (Ul. kralja Držislava 3) u Zagrebu.
Programski fokus konferencije usmjeren je na istraživanje praksi trostruke (socijalne, digitalne i ekološke) tranzicije u području kulture i umjetnosti koje su potaknule ili podržale filantropske institucije. Na konferenciji će sudjelovati predstavnici europskih zaklada, među kojima su André Wilkens (Europska kulturna zaklada), Dina Vester (Zaklada Bikuben), Ignasi Miró Borras (Zaklada La Caixa), Klaus Fruchtnis (Zaklada Daniela i Nine Carasso), Lauri Alaviitala (Zaklada KONE), Nino Klinger (Zaklada Allianz), Vanessa von Richter (Zaklada Anouk) i drugi. Oni će tijekom tri panel diskusije predstaviti različite primjere podrški za integraciju pravedne trostruke tranzicije u kulturi i umjetnosti. Njihovi primjeri dobre prakse mogu poslužiti kao inspiracija i motivacija za razvoj filantropije u kulturi i umjetnosti u Hrvatskoj.
Konferenciju će moderirati Andrea Čović Vidović (voditeljica medija za Predstavništvo Europske komisije u Hrvatskoj), a službeni jezik je engleski. Program konferencije nalazi se ovdje.
Sudjelovanje na konferenciji je besplatno, ali se zbog ograničenog broja mjesta potrebno registrirati na poveznici.

Razotkrivanje: Korana Svilar, "Soba za djevojčice"
2024-04-18 19:00 - 20:00
U četvrtak 18. travnja 2024. posjeti književnu tribinu Razotkrivanje, promociju nove knjige spisateljice Korane Svilar Soba za djevojčice, koja će se održati u Knjižari Fraktura u 19 sati.
Uz autoricu, o knjizi će govoriti Frakturin glavni urednik Seid Serdarević.
Pridruži se!

HNK u Osijeku: DVA U JEDAN
2024-04-18 19:00 - 21:00 | HNK u Osijeku, Županijska 9, Osijek, Slavonija, 31000, Croatia (Local Name: Hrvatska)
Posvuda i uvijek velika uspješnica, ma gdje da je igrao, Dva u Jedan je hit vodvilj Raya Cooneyja, majstora komedije zabune, odnosno vodvilja. Radnja Dva u jedan odvija se u jednom hotelu, osamdesetih godina prošlog stoljeća u vrijeme “Čelične Lady”, Margaret Thatcher, a zabuna se zahuktava od trenutka kad jedan od njezinih konzervativaca, odnosno jedan od ministara u njezinoj vladi pomisli da je odlična zamisao dovesti ljubavnicu u hotel u kojem je odsjeo sa svojom zakonitom suprugom. U provedbu ovog, na propast unaprijed osuđenog plana uključuje i svog pomoćnika koji nije dorastao tom super- tajnom zadatku.
Ono što slijedi je kaos: zamjene identiteta, muževi i žene koji se neplanirano pojavljuju, osoblje hotela stranog podrijetla koje ne vlada engleskim jezikom, a rezultat je savršeni vodvilj u kojem naopako kreće sve što je moglo, po Murphyjevu zakonu.
Režiju potpisuje Olivera Đorđević, omiljena i znana.

GSK Kerempuh: PLJUSKA
2024-04-18 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Tečaj keramike u Ribnjaku
2024-04-19 17:30 - 20:00 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
Pridružite se Tečaju keramike koju Centar mladih Ribnjak provodi u suradnji s Perunovim kolom. Uronite u zemljani svijet i jednu od najterapeutskih aktivnosti na svijetu, a doma ponesite svoj ručni rad. Cilj radionice je napraviti predmet koji ćete moći koristiti u vlastitom kućanstvu.

Dan planeta Zemlje
2024-04-19 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Povodom Dana planeta Zemlje i u suradnji s Međunarodnom mrežom Poets of the Planet u našoj će se knjižnici održati pjesničko čitanje. Sudjeluju Bogdan Arnautović, Lana Derkač, Biserka Goleš Glasnović, Ivan Herceg, Miroslav Kirin, Marija Lamot, Sonja Manojlović, Davor Šalat, Tomislav Šovagović, Kristina Špiranec, Marina Šur Puhlovski i Sonja Zubović. Program će voditi Lana Derkač i Davor Šalat.

HNK u Osijeku: ČARUGA
2024-04-19 19:00 - 21:00 | HNK u Osijeku, Županijska 9, Osijek, Slavonija, 31000, Croatia (Local Name: Hrvatska)
Komedija Čaruga dramatičara i prevoditelja Ivana Kušana poseban je fenomen u korpusu hrvatske drame. Popularnost koju je tekst stekao već nakon prve izvedbe Teatra u gostima, 1976., otvorila je vrata brojnim ostalim izvedbama. Naposljetku je prema ovoj komediji 1991. snimljen i film u režiji Rajka Grlića. Čaruga je zarazno duhovit tekst o razbojniku i „obljubitelju“ ženskih bića Jovanu Stanisavljeviću, ali i (kako to sam autor naglašava) teška, istodobno vjerodostojna tragedija gospodina Jurja Ardonjaka iz Feričanaca u Slavoniji koji je umoren u najneobičnijim okolnostima poradi ljubavi nevjerne mu i bludne supruge koju je dotična osjećala prema mjerniku Borisu Možboltu, ljubavi koja je udanu gospođu nagnala da unajmi lupeškog harambašu Jovu… Ovaj sad već „slavonski“ klasik koji alkemijski surovo obraća u komiku će na pozornici premijerno zaigrati 14. listopada 2022. u režiji nedvojbeno komediji vičnog Borisa Svrtana. Uz sjajnu podjelu s Aljošom Čeplom u naslovnoj ulozi, Miroslavom Čabrajom kao umorenim veleposjednikom, Antoniom Mrkonjić koja igra njegovu nevjernu suprugu, Matijom Kačanom, Antoniom Jakupčevićem, Mateom Grabić Ćaćić, Duškom Modrinićem, Ivanom Ćaćićem i Mariom Radeom koji igraju aktere ove komične „drame“, sve upućuje da ćemo se suočiti s ljubavlju na prvi pogled.

Omer Rak, predstavljanje knjige Okultni duh moderne. Arhitekt Alois Vjekoslav Bastl alias astrolog Uranus i njegovo doba
2024-04-19 19:30 - 20:30
KGZ – Knjižnica i čitaonica Bogdana Ogrizovića
Predstavljanje knjige Omera Raka, Okultni duh moderne. Arhitekt Alois Vjekoslav Bastl alias astrolog Uranus i njegovo doba održat će se u petak, 19. travnja 2024. u KGZ – Knjižnica i čitaonica Bogdana Ogrizovića, Preradovićeva 5, Zagreb, s početkom u 19.30. U predstavljanju koje će voditi Dora Kosorčić Januš sudjeluju Dragan Damjanović, Zlatko Matijević i Omer Rak.

GSK Kerempuh: SMRT NA DOPUSTU
2024-04-19 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Ena Subotić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić

71. Zagrebački festival
2024-04-19 21:00 - 23:00 | HoB, Slavonska avenija 6, Zagreb
Zagrebački festival održat će se 19. travnja 2024. u HoB-u (bivša City plaza Zagreb, Slavonska avenija 6)
Ulaznice možete kupiti OVDJE.

PRIČA MI SE PRIČA: DJED I REPA
2024-04-20 11:00 - 11:30 | Scena Ribnjak, Park Ribnjak 1, Zagreb, 10000, Croatia (Local Name: Hrvatska)
TEATAR POCO LOCO
Priča mi se priča: DJED I NAJVEĆA REPA U SVEMIRU
Redateljica: Renata Carola Gatica
Dramatizacija teksta: Dunja Fajdić i Maja Katić prema priči iz zbirke “Bajke za bolje sutra”
Glazba i songovi: Ana Franjić
Instrument: ukulele
Broj izvođača: 4
Uzrast: 3+
Djed i baka su tužni jer repa nije rodila. Što sad? Odluče posaditi Genijalno Mega Ogromno zrno i tako se konačno osladiti repicom. Ali jao! Iz tog neobičnog zrnarepa ne prestaje rasti sve dok ne preraste čak i planet Zemlju! Svi se čude. Čudi se djed, čudi se baka, čude se susjedi, čude se kumovi, čude se kokoši, krave, mačka, pas, pilići, purani, ma baš svi!
LUFTANJE SCENE RIBNJAK – mjesec popusta i stručne razmjene nezavisne scene donosi vam sve dječje predstave po promotivnoj cijeni od 4 eura

GSK Kerempuh: PREDSJEDNICI&CA
2024-04-20 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Ena Subotić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić

Predstava za odrasle: Delirij za dvoje, Žaba Teatar
2024-04-20 20:00 - 22:00 | Kulturni centar Travno, Božidara Magovca 17, Zagreb, 10010, Croatia (Local Name: Hrvatska)
subota, 20. travnja u 20,00 sati
Predstava Delirij za dvoje, Žaba Teatar
U predstavi Delirij u dvoje, dvoje supružnika zatvoreno u neki prostor dok vani bjesni građanski rat, raspravlja o kornjači i pužu, svađaju se i naizmjenično oplakuju prošlost i moguću budućnost, ali u situacijama u kojima svatko iz publike može pronaći poznate situacije iz života svog ili nečijeg, ima puno poruke i težnje za poboljšanjem. Ona i On raspravljaju o nebitnim stvarima, rasprava prelazi u svađu i eskalira u potpunu mahnitost.
Tijek svađe donekle rekonstruira njihovu prošlost, iako su u svim Ionescovim djelima granice realnog i nadrealnog vrlo nejasne, a likovi alegorijski pojednostavljenih imena (Ona i On), uprizoruju čitav spektar emocija, od euforije do pomračenja. Bitan element predstave je i humor.
Režija, scenografija, pokret i vizual: Ana Pogorelić i Luka Šatara
Glume: Ana Pogorelić i Luka Šatara
Glazba: Katarina Ranković
Cijena ulaznice 8,00 €, za umirovljenike i grupe od deset i više 7,00 €
Ulaznice u prodaji na blagajni KUC-a Travno i putem sustava ulaznice.hr
